Aquest cap de setmana torna a Bétera el FestiJazz
09 de juny de 2023

• Pepe Zaragoza 4et obrirà el Festival aquest dissabte 10 a les 22:30h en la Plaça Verdum.

• Els jardins de la Piscina municipal, el Passeig de l'Albereda i la Plaça Verdum de Torre en Conill acolliran els concerts gratuïts del 10 al 18 de juny.

Un any més torna el FestiJazz a Bétera per a consolidar-se en el panorama musical d'aquest gènere. En la seua cinquena edició, l'Ajuntament de Bétera, a través de la regidoria de Cultura, ha organitzat una programació de concerts gratuïts a l'aire lliure que farà a Bétera sonar a jazz del dissabte 10 i fins al diumenge 18 de juny en diferents enclavaments: els jardins de la Piscina Municipal, el passeig de l'Albereda i la Plaça Verdum.

Aquest dissabte a les 22:30h arranca la cinquena edició d'aquest Festival amb l'actuació de Pepe Zaragoza 4et en la Plaça Verdum de Torre en Conill. Un treball solvent, sòlid, d'impecable factura creativa amb el qual deixarà clar que és un dels portents de la trompeta en l'escena del jazz valencià i per extensió de la resta del país.

Un primer concert al qual li seguirà la Locomotora Jazz Band a les 20:00h el dia 16 en el Passeig de l'Albereda i el dia 17 en la Plaça Verdum de Torre en Conill. Una banda de Dixieland al més pur estil de Nova Orleans integrada per Manuel Díaz, Alberto Martínez, José Miguel Ramírez, Jorge García i José Antonio Oriola.

El divendres 16 a les 23:00h els jardins de la Piscina Municipal seran l'escenari on sonarà el jazz de la mà del veí de Bétera i inestimable saxofonista i mestre del jazz local, Ramón Cardo al costat de Cesc Adroher Trio. Aquest concert promet ser una experiència única perquè al so elegant de Adroher se suma la potència rítmica del tàndem Boquera-St.Charles i la vitalitat de Ramón Cardo.

El dissabte 17 a les 23:00h també als jardins de la Piscina Municipal Jim Rotondi Quartet farà vibrar als assistents amb aquest gènere musical nascut a la fi del segle XIX. Amb una trajectòria impecable, Jim Rotondi Quartet, va anar en 1984 el primer premi de la Internacional Trumpet Guild’s Jazz Trumpet Competition. Va iniciar la seua carrera professional amb la Ray Charles Orchestra amb la qual va realitzar diverses gires. Col·laborant, durant 6 anys, amb la Lionel Hampton Orchestra i entrant a formar part del quintet de Charles Earland. En l'actualitat, Rotondi realitza gires internacionals amb les seues pròpies formacions així com amb la Cargnegie Hall Jazz Band, l'Orquestra de Toshiko Akiyoshi i la formació One For All, amb Eric Alexander i Steve Davis.

El final del Festijazz arribarà el diumenge 18 a les 20:00h als Jardins de la Piscina Municipal amb Sant Andreu Jazz Band Feat que comptarà amb la presència d'Èlia Bastida i Edu Ferer dirigits per Joan Chamorro. Un passeig per la història del Jazz, recordant especialment temes que, en el seu moment, van gravar tres músics tan importants com Frank Sinatra, Stéphane Grappelli i Nina Simone.

En definitiva, un cartell amb magnífics músics del panorama local, provincial, nacional i internacional que delectaran als assistents amb el millor jazz.

Pequejazz

Unes activitats per a tots els amants del jazz que es complementen amb Jazz per als més menuts. Una edició més, la regidoria de Cultura, ha organitzat activitats especifiques per a iniciar als xiquets i xiquetes en aquest gènere.

D'aquesta manera, el dissabte 17 a les 19:00h als jardins de la Piscina Municipal es durà a terme el taller didàctic Estimúsica Jazz, una activitat familiar dirigida als més xicotets. Un taller que els permetrà viure, de manera divertida, el descobriment i l'experiència de la música jazz en família.

MeNtre que el diumenge 18 a les 12:00h el Passeig de l'Albereda acollirà el concert espectacle de ball La República del Swing on es recuperarà l'esperit de la música alegre i divertida, alhora que, elegant i romàntica dels inicis del jazz. Veu, ukelele, trompeta, guitarra, banjo, contrabaix i percussió amb la col·laboració de dos ballarins de swing i de claqué.

Una aposta més del Consistori per la cultura per a tots els públics que convida a la ciutadania a gaudir del jazz a l'aire lliure.